|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA** **ODLUKE O DAVANJU STANOVA U NAJAM**Nositelj izrade izvješća: Grad Pula - Pola, Upravni odjel za komunalni sustav i upravljanje imovinomPula, 03. prosinca 2021. godine |
| **Naziv akta za koji je provedeno savjetovanje s javnošću**  | **Nacrt prijedloga Odluke o davanju stanova u najam** |
| **Naziv tijela nadležnog za izradu nacrta / provedbu savjetovanja**  | Upravni odjel za komunalni sustav i upravljanje imovinom |
| **Razlozi za donošenje akta i ciljevi koji se njime žele postići uz sažetak ključnih pitanja** | Osnovni razlog donošenja ove Odluke o davanju stanova u najam je potreba propisivanja uvjeta i mjerila za davanje stanova u vlasništvu Grada Pule u najam, postupak i tijela za davanje stanova u najam te prava i obveze strana iz ugovora o najmu. |
| **Objava dokumenata za savjetovanje** **Razdoblje provedbe savjetovanja**  | https://www.pula.hr/hr/eusluge/ekonzultacije/ekonzultacije-u-tijeku/58/prijedlog-odluke-o-davanju-stanova-u-najam/ |
| Internetsko savjetovanje s javnošću provedeno je u razdoblju od 25. listopada do 25. studenog 2021. godine. |
| **Pregled osnovnih pokazatelja uključenosti savjetovanja s javnošću**  | U za to propisanom roku zaprimljeno je 5 prijedloga podnesenih od strane zainteresirane javnosti, od kojih niti jedan nije prihvaćen.  |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Sandi Vodopia** | Zaprimljeno 25.10.2021.Zanima me kolika bi bila cijena mjesečnog najma | **Ne prihvaća se.**Visina najamnine ovim prijedlogom Odluke nije utvrđena. Ona se utvrđuje posebnom odlukom gradonačelnika.  |
| **2.** | **Daniela Mirković****Forum 12** | Zaprimljeno 25.10.2021.Apsolutno sam mišljenja da prijedlog nije u redu i da je potrebno zadržati 3 boda po godini boravka u Puli. Razlog je jasan. Ima više osoba starijih koji nemaju riješeno stambeno pitanje i rođene su ili duže žive ovdje. Samim tim su i duže stvarali u ovom gradu i za ovaj grad. Duže su doprinosili sredstva za razvoj Pule. Nikako nije u redu da netko tko tko se tek doseli u Pulu ima veća prava nego onaj tko živi oduvijek ili je davno doselio. Tako se stvaraju nepravde koje nisu u redu prema ljudima. Po vašem očito iskrivljenom mišljenju, oni bi treba gdje otići da riješe svoje stambeno pitanje gdje? Zar smatrate da je jednom umirovljeniku rođenom u Puli ili nekom koji ovdje živi desetljećima lakše nego onom koji se sa djecom doselio jer je ovdje ljepše.Izvolite malo razmišljati ko je stvarao grad duže i kome treba vratiti uloženo.  Imam riješeno svoje pitanje pa ne pišem zbog sebe i ne ponašam se kao oni koji su doselili jučer i razmišljaju o sebi i svojim prijateljima.Uz dužno poštovanje, valjda će netko barem baciti oko na ovo a i očekujem neki suvisli odgovor. | **Ne prihvaća se.** Način bodovanja dužine prebivališta na području grada Pule ovim prijedlogom Odluke je 1 bod za svaku godinu prebivanja. To je samo jedan od uvjeta i mjerila. temeljem kojih se formira Lista prvenstva za dodjelu stanova u najam. Bodovanje godina prebivališta je jedanako za sve kategorije podnositelja zahtjeva, neovisno o njihovoj životnoj dobi. Stoga se promjenom načina bodovanja prebivališta na području grada Pule ne bi se ništa promjenilo u ukupnom broju ostvarenih bodova podnositelja zahtjeva. |
| **3.** | **Elizabeta Kekuš** | Zaprimljeno 25.10.2021.Poštovani,  javljam Vam se u ime moje majke (i sestre s Down sindromom) koja je zainteresirana za savjetovanje. Kako, kada i gdje se provodi savjetovanje, te koji je cilj navedenog savjetovanja?Lijep pozdrav i ugodna večer! | **Ne prihvaća se.**Cilj savjetovanja je uključivanje zainteresirane javnosti u proces donošenja Odluke o davanju stanova u najam te dobivanja mišljenja, komentara i sugestija u vezi s prijedlogom Odluke od strane zainteresirane javnosti. Savjetovanje se provodi putem web stranice Grada Pule. |
| **4.** | **Adriana Marković** | Zaprimljeno 26.10.2021.Poštovani,vezano uz prijedlog Odluke o davanju stanova u najam, namjera mi je prijaviti se na natječaj.Kada kreće rok za prijavu?Hvala lp | **Ne prihvaća se.**Prijedlogom Odluke nije propisan rok u kojem će se objaviti Javni poziv za podnošenje zahtjeva za dodjelu stanova u najam. Putem web stranice Grada Pule javnost biti obaviještena o objavljenom javnom pozivu s naznakom roka za podnošenja zahtjeva. |
| **5.** | **Marijana Martić** | Zaprimljeno 26.10.2021.Dobar dan, ja, muz i mala smo podstanari, da li vi kazete da cete iznajmljivat stanove, mi smo zainteresirani  | **Ne prihvaća se.**Primjedba se ne odnosi na prijedlog Odluke, već samo sadržava stav podnositelja da su zainteresirani za dodjelu gradskog stana u njam. Detaljnije informacije možete zatražiti u Upravnom odjelu za komunalni sustav i imovinu Grada Pule. |